cyanic-selkie/wikianc huggingface dataset:
Heparina
Historia
En 1916, McLean, un estudante de segundo ano de medicina na Universidade Johns Hopkins, estaba traballando baixo a dirección de Howell investigando preparacións pro-coagulantes, e illou das células hepáticas caninas un fosfátido liposoluble anticoagulante. Foi Howell en 1918 quen acuñou o termo heparina para este tipo de anticoagulante liposoluble. Ao inicio da década de 1920, Howell illou un polisacárido hidrosoluble anticoagulante, o cal foi tamén denominado heparina, aínda que era diferente das preparacións de fosfátidos illadas previamente. É probable que o taballo de McLean como cirurxián cambiase o enfoque do grupo de Howell na procura de anticoagulantes, o que finalmente levou á descuberta do polisacárido.
Encimáticas
Os encimas utilizados normalmente para dixerir a heparina ou o heparán sulfato pertencen á bacteria do solo Pedobacter heparinus (antes chamada Flavobacterium heparinum). Esta bacteria pode utilizar tanto a heparina coma o heparán sulfato como a súa única fonte de carbono e nitróxeno. Para poder facer isto a bacteria ten diversos encimas como liases, glicuronidases, sulfoesterases, e sulfamidases. Os encimas máis usados nos estudos da heparina e heparán sulfato son as liases. A bacteria produce tres liases, heparinases I (co número EC 4.2.2.7), II (sen número EC asignado) e III (co número EC 4.2.2.8), e cada unha delas ten distinta especificidade de substrato, tal como se detalla na táboa.
Vodevil
Orixe
Os xograres deron orixe ó vodevil ó ir percorrendo as poboacións cantando e representando farsas. O nome non aparece ata mediados do século XV, cando un bataneiro de Vire chamado Olivier Basselin, se fixo célebre coas súas cancións en Normandía, cancións que recibían o nome de vaux de Vire. Basselin foi morto na batalla de Formigny en abril de 1450.
Casa de Anjou
Rama Anjou-Durazzo
A rama Anjou-Durazzo reinou sobre Nápoles tras a guerra de sucesión. O seu fundador foi Xoán I de Anjou, duque de Durazzo, fillo de Carlos II de Nápoles. Seu neto Carlos converteuse en rei de Nápoles tras a morte de Xoana I.
Terceira casa de Anjou ou casa de Anjou-Valois
O título do Condado de Anjou foi o dote de Margarida de Anjou, filla de Carlos II de Nápoles. Así, o Condado pasou ao seu marido Carlos de Valois. Ao morrer Carlos, o título pasou ao seu fillo Filipe, que se convertería en Filipe VI de Francia. O Condado volvía así, de novo, ao patrimonio da coroa francesa.
Marco aberto de lectura
Descrición
Neste exemplo con esta secuencia dunha cadea de ADN, podemos lela en sentido 5'→3' de 3 maneiras: empezando no primeiro triplete polo nucleótido a, polo t ou polo g, de modo que se orixinarán distintos codóns. Vanse formar codóns de inicio (atg) e de parada (taa, tga ou tag). A secuencia 1 empeza por un codón de inicio e acaba por un codón de parada e é a máis longa, polo que seguramente é o xene buscado. Na 2 e na 3 fórmanse varios codóns de parada polo que as secuencias son moi curtas, así que non son xenes.
Ligazóns externas
מסגרת קריאה
Nova Jersey
A economía de Nova Xersei depende principalmente da súa industria manufacturera e da prestación de servizos de transporte. É un dos estados máis industrializados do país. Os produtos fabricados no estado, así como outros produtos producidos nos estados veciños, son exportados a través dos portos ao longo dos ríos Hudson e Delaware. Nova Xersei é tamén un dos líderes nacionais da produción de produtos químicos. Para o ano 2011 foi o terceiro estado máis rico do país en ingresos medios por fogar.
Era colonial
miniatura|esquerda|Mapa dos [[Novos Países Baixos, 1685]] Os holandeses foron os primeiros europeos en reclamar as terras de Nova Jersey. A colonia holandesa de Novos Países Baixos consistía en partes dos actuais estados do Medio Atlántico. Aínda que ao principio a propiedade europea da terra non foi recoñecida polos lenape, a Compañía Neerlandesa das Indias Occidentais esixiu aos seus colonos a compra de terras para establecerse. O primeiro en facelo foi Michiel Pauw que estableceu un padroado nomeado Pavonia ao longo do río do norte que co tempo converteuse en Bergen. Peter Minuit compra as terras ao longo do río Delaware e establece a colonia de Nova Suecia. Toda a rexión converteuse nun territorio de Inglaterra en 1664, cando unha frota inglesa ao mando do coronel Richard Nicolls navegou ao que hoxe é o porto de Nova York e tomou o control de Fort Amsterdam, anexando toda a provincia.
Pintura sobre táboa
Historia
Os sarcófagos exipcios que datan do ano 2000 a. C. atópanse en numerosas ocasións pintados, xeralmente á encáustica. Son famosos os «retratos de El Fayum», de carácter funerario, que datan dos séculos II a IV.
Aqua
Aqua é un grupo dinamarqués-noruegués de música pop e dance, que abandeirou o éxito do dance europeo dos anos noventa en todo o mundo, e fixeron das súas cancións iconas desa época. Coa excepción dos artistas ingleses, Aqua son o grupo de pop/dance europeo de máis éxito e repercusión mundial. O grupo disolveuse en 2001, mais en 2009 reuníronse para desenvolver nova música que celebrase os éxitos do pasado e recuperase parte dos seus fans. En 2011 consolidan o seu regreso, cun novo álbum que adapta o seu son característico á música actual.
Svetlana Alliluyeva
Ata a Perestroika
Na súa chegada, en abril de 1967 convocou unha rolda de prensa para denunciar o réxime do seu pai e o goberno soviético. Debido ao perfil da deserción de Svetlana e as súas conexións como filla de Stalin, o goberno soviético demandou (e obtivo en decembro de 1967) a garantía que no futuro os desertores deberían ser interrogados por oficiais soviéticos antes de que os Estados Unidos lles concedesen o asilo político.
Resistina
Descubrimento
Neste artigo discutiranse as investigacións actuais que suxiren a asociación da resistina coa inflamación, homeostase enerxética, incluíndo o papel que se lle atribúe na resistencia á insulina nos suxeitos obesos.
The Last Guardian
The Last Guardian, ou en xaponés Hitokui no Ōwashi Trico (人喰いの大鷲トリコ) é un videoxogo desenvolvido por genDESIGN e SIE Japan Studio, e publicado por Sony Interactive Entertainment para PlayStation 4. O xogo foi deseñado e dirixido por Fumito Ueda, e comparte elementos estilísticos, temáticos e do modo de xogo dos seus anteriores traballos, Ico (2001) e Shadow of the Colossus (2005). En The Last Guardian, o xogador toma o control dun rapaz que se fai amigo dunha criatura metade paxaro metade mamífero xigante, Trico, e xuntos terán que escapar dos gardas que os buscan ós dous.
Frederico V do Palatinado
Frederico V, nado o 16 de agosto de 1596 en Lauterhofen e finado en Maguncia o 29 de novembro de 1632, foi Elector Palatino entre 1610 e 1623, así como rei de Bohemia durante un ano, polo que foi coñecido como Rei de Inverno (en checo Zimní král).
Bicicleta de Christiania
miniatura|dereita|Bicicleta tipo Christiania. A bicicleta de Christiania ou bicicleta Christiania é un tipo de bicicleta caracterizada polo seu carriño inclinado de transporte de mercadorías ou persoas, por diante do guieiro. O carro pode ser de diferentes tamaños e estar ou non cuberto. Conta con tres rodas e por norma xeral leva un contrachapado.
Exército Verde (Rusia)
O Exército Verde, activo durante a guerra civil rusa, tivo as súas orixes en movementos nacionalistas, e constituía unha terceira forza distinguida do Exército Vermello e o Movemento Branco, que non se debe confundir co Exército Negro.
A guerra foi especialmente cruenta no sur de Rusia e en Ucraína, onde a liña da fronte se desprazaba con frecuencia, alterando a vida civil. A cifra estimada de vítimas acada os sete millóns.
Curva oval torta
que fornece a curva oval torta cando a é 0, e a curva faba cando a é 1.
Grao sesaxesimal
Notación sesaxesimal
Podemos pasar á forma decimal a medida dun ángulo en representación sesaxesimal tendo en conta que:
Bandeira de Dominica
As dez estrelas que rodean ó papagaio, representan as dez parroquias que hai na illa.
Lentes
miniatura|dereita|250px|Lentes 300px|miniatura|San Xerome, coas súas lentes, na fachada da [[Basílica de Santa María a Maior de Pontevedra|basílica de Santa María, Pontevedra (s. XVI)]] As lentes ou anteollos son dispositivos ópticos utilizados para a compensación de ametropías e/ou protección dos ollos, utilizados na parte superior da faciana, próximos aos ollos, mais sen entrar en contacto físico con estes, constituídos xeralmente por dúas lentes oftálmicas e unha armazón.
Actualmente, case todos os modelos de lentes son usados diante do rostro repousando sobre o nariz e orellas.
Actualidade
Mentres que os primeiros lentes eran usados principalmente para auxilio da lectura, hoxe en día son máis que simples próteses de corrección de defectos visuais, sendo que, son agora un dos principais accesorios de moda das sociedades modernas.
Hen Wlad Fy Nhadau
Tradución ao galego
Se o inimigo oprime a miña terra baixo o seu pé, a vella lingua dos galeses seguira viva sempre. A musa non se verá obstaculizada pola traizón , tampouco a a melodiosa arpa do meu país.
Xenofonte de Atenas
Traxectoria
Nace en Atenas no demo de Erquia, na segunda metade do século -V, no seo dunha familia acomodada. A súa infancia e mocidade transcorreron durante a Guerra do Peloponeso (431-404) na que participou formando parte das forzas ecuestres. Foi discípulo de Sócrates, e escribiu diálogos inspirados na súa persoa. Durante o goberno dos Trinta Tiranos, Xenofonte uniuse a unha expedición de mercenarios gregos a Persia coñecida como a Expedición dos Dez Mil, contratados polo príncipe persa Ciro o Xove (con quen trabou amizade), que se enfrontaba co seu irmán máis vello Artaxerxes II, o rei de Persia. Á morte de Ciro na batalla de Cunaxa, a expedición quedou abandonada á súa sorte, polo que se tivo que abrir paso a través de 1.500 quilómetros de territorio hostil ata chegar ao mar en Trapezonte, onde se puido escoitar o famoso berro «θάλαττα! θάλαττα! / ''thalatta! thalatta!» (« O mar! O mar!''») lanzado polos gregos ao enxergaren o Ponto Euxino á saída das montañas. O relato de Xenofonte sobre esta expedición leva por nome Anábasis, e é a súa obra máis coñecida.
Tras regresar a Grecia, Xenofonte entra ao servizo do rei espartano Axesilao II, que comandaba un corpo expedicionario grego para protexer as cidades gregas de Asia Menor dos persas (-396). Con todo, a alianza grega pronto se rompeu e no -394 tivo lugar a batalla de Coronea, na que Esparta se enfrontou a unha coalición de cidades gregas da que formaba parte Atenas. Xenofonte tomou parte na batalla, ao servizo de Axesilao, polo que foi desterrado da súa patria. En calquera caso, os espartanos distinguírono primeiro coa proxenía (honores concedidos a un hóspede estranxeiro) e máis tarde cunha leira en territorio eleo, en Escilunte, preto de Olimpia, na que comezou a escribir parte da súa prolífica obra. Aquí uníuselle a súa esposa, Filesia, e os seus fillos, os cales foran educados en Esparta.
A miña sogra e mais eu
A miña sogra e mais eu é unha serie de televisión producida por Voz Audivisual para a TVG no ano 2004, creada e escrita por Raúl Dans e Daniel Domínguez e dirixida por Quico Cadaval. O argumento céntrase nun actor en paro, Óscar, que non ten máis remedio que ir vivir coa súa familia á casa da súa sogra, Ana.
Lockheed C-130 Hercules
O Lockheed C-130 Hercules é un cargueiro militar medio con catro turbohélices (case sempre Allison T56-A) implantados en á alta, cun compartimiento de carga libre, rampla de carga traseira integral con ou sen balanceo, bodega de carga totalmente presurizada que pode ser adaptada con velocidade para pasaxeiros, padiolas ou transporte de tropas.
Cidade de México
Época precolombiana
miniatura|240px|Fundación de México-Tenochtitlán. [[Códice Durán, s. XVI.]] Os indicios máis antigos de ocupación humana no territorio da Cidade de México son os da "Mujer del Peñón" e outros atopados en San Bartolo Atepehuacan (Gustavo A. Madeiro), e críase que correspondían ao período Cenolítico Inferior (9500-7000 a. C.). Con todo, recentes estudos sitúan a súa antigüidade en 12 700 anos, e a súa orixe, polo seu ADN mitocondrial, como asiático.
Conquista española
Cortés comezou logo o cerco de Tenochtitlan en maio de 1521. Durante tres meses, a cidade sufriu coa falta de comida e auga, así como a propagación da varíola traída polos europeos. Cortés e os seus aliados desembarcaron as súas forzas na parte sur da illa e lentamente abriron camiño a través da cidade. Cuauhtémoc rendeuse en agosto de 1521. Os españois practicamente arrasaron a cidade de Tenochtitlán durante o cerco final da conquista.
Cortés primeiro estabeleceuse en Coyoacán, pero decidiu reconstruír a cidade azteca para apagar todos os vestixios da vella orde. Non estabeleceu un territorio baixo o seu propio dominio persoal, permaneceu leal á coroa española. O primeiro vicerrei español chegou á Cidade de México catorce anos máis tarde. Nesa época, a cidade xa se tornara novamente unha importante cidade-Estado, tendo un poder que se estendía alén das súas fronteiras.
División administrativa
O 5 de febreiro de 2016, a cidade trocou de nome, de Distrito Federal a Cidade de México, agora é unha nova entidade federal do país e deixou de ser un territorio federal.
No ano 2018, as delegacións da Cidade de México, serán chamadas concellos.
Economía
Entre as décadas de 1950 e 1980, a Cidade de México chegou a producir o 36% do Produto Interior Bruto nominal do país, porén ao longo dos anos foi perdendo peso específico representando a comezos do século XXI apenas o 25%. Esta mesma progresión seguiuna o número de empregos que producía, pasando de dar traballo ao 45% dos traballadores da industria a aproximadamente o 33% de 1990.
Deporte
Na cidade tamén teñen ampla presenza outros deportes como o fútbol americano, con tres equipos na máxima categoría: as Águilas Blancas do IPN, os Burros Blancos do IPN e os Pumas CU da UNAM, o baloncesto co equipo Gansos Salvajes da UIC ou o automobilismo coa competición NASCAR.
Outros irmandamentos
Tamén pertence á Unión de Cidades Capitais Iberoamericanas (UCCI), asociación que agrupa outras 29 cidades de Iberoamérica.
-1323
Outros
Historia ano a ano
Campo Municipal das Cancelas
O Campo Municipal das Cancelas é un recinto deportivo adicado ó fútbol situado a carón do cuartel da Garda Civil en Santiago de Compostela. As instalacións están xestionadas polo concello, o mesmo que o Estadio Multiusos de San Lázaro e o Campo Municipal de Santa Isabel.
Mecánica hamiltoniana
Características
Na primeira parte do artigo, a modo de conexión, amósase como xorde historicamente do estudo da mecánica lagranxiana.
Onda (física)
.
Mikoyan-Gurevich MiG-21
Especificacións (MiG-21MF 'Fishbed-J')
dereita|300px
Mecánica hamiltoniana
Formalismo matemático
Se temos un espazo simpléctico, que está equipado naturalmente cun corchete de Poisson e unha función diferenciable H sobre ela, entón H define unha familia de transformacións uniparamétricas con respecto ó tempo e isto chámase mecánica hamiltoniana. En particular,
Onda (física)
Fenómenos ondulatorios
Se varias ondas se desprazan por un medio, o resultado en todo momento e en calquera punto será a suma vectorial das amplitudes de cada onda. Este fenómeno coñécese como o principio de superposición. Cando dúas ou máis ondas se combinan desta forma exhiben o fenómeno da interferencia. Se a amplitude da onda resultante é maior que as de cada onda individual, ten lugar unha interferencia construtiva; se é menor hai unha interferencia destrutiva. Se dúas ondas sonoras con frecuencias lixeiramente diferentes e as mesmas amplitudes soan á vez (por exemplo, dous diapasóns), entón o son resultante ten o que se chama unha amplitude variable. Estas amplitudes variables chámanse pulsacións e a súa frecuencia denomínase frecuencia de pulsación. Dita frecuencia é igual á diferenza que hai entre as frecuencias das dúas notas orixinais. Ao afinar instrumentos musicais é de axuda escoitar pulsacións: canto máis seguidas sexan, máis afinado estará o instrumento.
Mamíferos mariños
Evolución
As evidencias fósiles indican que a liñaxe da londra mariña (Enhydra) quedou illada no norte do Pacífico hai aproximadamente dous millóns de anos, dando lugar ao agora extinto †Enhydra macrodonta e a moderna londra mariña, Enhydra lutris. A londra mariña evolucionou inicialmente no norte de Hokkaidō e Rusia, e despois espallouse cara ao leste ás illas Aleutianas, as costas continentais de Alasca, e cara ao sur pola costa de Norteamérica. En comparación cos cetáceos, sirenions e pinnípedes, que entraron na auga aproximadamente 50, 40, e 20 millóns de anos, respectivamente, a londra de mar é relativamente unha acabada de chegar á vida mariña. Porén, en certos aspectos, a londra mariña está máis completamente adaptada á auga que os pinnípedes, que deben arrastrarse a terra ou sobre o xeo para dar a luz.
Distribución e hábitat
miniatura|Riqueza de especies de mamíferos mariños: A) Todas as especies (n = 115), B) [[Odontocetos (n = 69), C) Misticetos (n = 14), D) Pinnípedes (n = 32), baseado en datos de 1990 a 1999 ]]
Moitos animais mariños migran estacionalmente. En moitas áreas as zonas de xeo aparecen e desaparecen anualmente cos cambios de temperatura, e as focas migran en resposta a eses cambios. Á súa vez, os osos polares deben seguir as súas presas nas súas migracións. Na baía de Hudson, baía de James e outras áreas, o xeo derrétese completamente cada verán forzando os osos polares a abandonar a zona onde estaban os xeos e ir a terra firme e esperar meses ata que se produza unha nova conxelación. No mar de Chukchi e no de Beaufort, os osos polares retíranse todos os veráns cara ao xeo que hai máis ao norte, que permanece conxelado todo o ano. As focas poden tamén migrar por causa doutros cambios ambientais, como o fenómeno climático de El Niño, e as focas viaxeiras poden utilizar varias características das súas contornas para conseguir chegar aos seus destinos, como os campos xeomagnéticos, as correntes de auga e os ventos, a posición do Sol e a Lúa e o sabor e temperatura da auga. As baleas misticetas fan grandes migracións cubrindo grandes distancias a augas tropicais para daren a luz e criaren os fillos, posiblemente para impedir a predación polas candorcas. A balea cincenta fai a migración máis longa rexistrada nun animal, viaxando 23 000 km desde o mar de Okhotsk á Península de Baixa California. Durante o inverno, os manatís que viven no extremo norte da súa área de distribución migran a augas máis cálidas.
Reciclaxe de nutrientes
Despois da súa morte, as carcasas de balea acaban por caer ao fondo dos océanos e proporcionan un hábitat para certas criaturas mariñas. As evidencias destes afundimentos de carcasas non nosos días e no rexistro fósil mostran que estas carcasas sustentan unha rica ensamblaxe de seres vivos, cunha diversidade global de 407 especies, comparable á doutros puntos quentes de biodiversidade neríticos, como as emanacións frías e fontes hidrotermais oceánicas. A deterioración das carcasas de balea ocorre en tres etapas. Inicialmente, os organismos móbiles, como tiburóns e mixíns, aliméntanse dos tecidos brandos con grande rapidez nun período de varios meses a dous anos. Isto vai seguido da colonización de ósos e os sedimentos que os rodean (que conteñen tamén materia orgánica) por oportunistas do enriquecemento, como crustáceos e vermes poliquetos, durante un período de anos. Finalmente, as bacterias sulfofílicas reducen os ósos liberando sulfuro de hidróxeno permitindo o crecemento de organismos quimioautótrofos, que á súa vez, sosteñen outros organismos como mexillóns, ameixas, lapas, e caracois mariños. Esta etapa pode durar décadas e soster unha rica ensamblaxe de especies, como media 185 especies por sitio.
Tráfico marítimo e pesquerías
miniatura|Os restos dunha [[Eubalaena glacialis que colidiu coas hélices dun barco.]]
As capturas accidentais de mamíferos mariños nas pesquerías é frecuente. As redes de enmalle e de deriva causan a maior mortaldade en cetáceos e pinnípedes, porén, é tamén común que queden enredados en palangres e aparellos de arrastre e outros. As redes de cerco para atúns son especialmente problemáticas para o enredamento de golfiños. As capturas accidentais afectan a todos os cetáceos, pequenos e grandes, en todos os tipos de hábitats. Porén, os cetáceos máis pequenos e pinnípedos son máis vulnerables xa que o seu tamaño implica que é improbable que escapen unha vez quedaron atrapados e frecuentemente acaban afogando. Aínda que os cetáceos máis grandes poden arrastrar as redes, estas ás veces permanecen firmemente enredadas no exemplar e poden impedir que o animal se alimente e ás veces chega a morrer de fame. As redes abandonadas ou perdidas e palangres poden causar mortalidade por inxestión ou enredamento. Os animais mariños tamén quedan enredados en redes de acuicultura, porén, son casos raros e non teñen impacto nas poboacións.
Protección
O Acordo para a Conservación dos Cetáceos no mar Negro, mar Mediterráneo e área do Atlántico contigua (ACCOBAMS) de 1996, protexe especificamente os cetáceos na área do Meiterráneo, e "mantén un status favorable", e unha acción directa contra a caza de baleas. Hai 23 estados signatarios. O Acordo para a Conservación de Pequenos Cetáceos dos mares Báltico e Norte (ASCOBANS) foi adoptado xunto co ACCOBAMS para establecer unha área de protección especial para os cetáceos crecentemente ameazados de Europa. Outros esforzos anti caza de baleas son a moratoria de 10 anos de 1986 do IWC sobre a caza de baleas, e un acordo ambiental (un tipo de lei internacional), a Convención Internacional para a Regulación da Caza de Baleas, que controla a caza de baleas comercial, científica e de subsistencia.
Varias organizacións non gobernamentais participan no activismo da conservación mariña, dirixindo a súa atención e axuda aos diversos problemas da conservación mariña, como a polución, caza de baleas, capturas accidentais etc. Entre as organizacións máis notables está Greenpeace, que se centrou na sobrepesca e na caza de baleas entre outras cousas, e a Sea Shepherd Conservation Society que utilizan tácticas de acción directa para poñer en evidencia as actividades ilegais.
Ademais destes acordos internacionais, os diferentes países adoptaron lexislación interna protectora. Por exemplo, nos Estados Unidos están protexidos pola Lei de Protección de Mamíferos Mariños de 1972 (MMPA). . A Comisión de Mamíferos Mariños (MMC) establece e revisa as políticas e fai recomendacións para unha mellor aplicación da MMPA.
Uso militar
Países como Rusia, Estados Unidos, Ucraína e Irán desenvolveron programas para o uso de golfiños, focas ou belugas con fins militares.
Campio
Historia e lenda de San Campio
miniatura|San Campio de Lonxe en Tomiño Segundo a lenda, Campio foi un militar romano do século III, mártir católico. Dise que padeceu o martirio nos tempos de Diocleciano e Maximiliano, ano 306; tamén, que seguiron o seu exemplo no martirio a súa muller Santa Arquelaida e os tres fillos pequenos.
Entíns
En Santo Ourente de Entíns (Outes) celébrase a Romaría do Mal Cativo á que acoden os enfermos con doenzas mentais e psíquicas. Despois de visitar o santo e pasar os panos polo seu manto, os devotos acoden á capela para lavaren a cara na fonte e pasaren o pano sobre as súas doenzas, pano que deixan alí pendurado. Finalmente, van ao cruceiro e dan nove voltas arredor do mesmo mentres rezan nove nosopais.
Santa Minia, San Campio, San Pexerto e Santa Plácida.
San Campio e san Pexerto eran moi indicados para a protección dos mozos que ían facer o servizo militar por suporse que foran soldados romanos. Nos tres casos coincide que coas reliquias veu de Roma a lápida encontrada na tumba e un vaso co suposto sangue do mártir, que pode ser o vaso de perfumes que se poñía nas tumbas romanas.
Disintegration
A pesar de que a discográfica tiña medo de que o álbum fose un "suicidio comercial", Disintegration converteuse nun éxito de vendas. Foi número 3 no Reino Unido e número 13 nos Estados Unidos, tendo varios exitosos sinxelos como "Lovesong", que acadou o número 2 na lista Billboard Hot 100. Disintegration segue sendo o álbum de The Cure con máis vendas ata a data, cuns 3 millóns en todo o mundo.
L'equivoco stravagante
L'equivoco stravagante (en galego O curioso malentendido) é unha ópera en dous actos con música de Gioachino Rossini e libreto en italiano de Gaetano Gasbarri. Foi estreada o 26 de outubro de 1811 no Teatro del Corso de Boloña (Italia). Trátase da primeira ópera a grande escala de Rossini.
Menxevique
Os menxeviques, encabezados por Julius Martov, sostiñan que non había que esixir pertencer a unha das organizacións de base do partido, como condición para ser recoñecido como membro del; pensaban que era preferible contar cunha base partidaria ampla, a diferenza do modelo de partido único de vangarda do proletariado que propuña Lenin. Consideraban que en Rusia debía cumprirse en primeiro lugar unha revolución burguesa durante a que ó partido obreiro lle correspondería ser a facción da esquerda. Nunha liña socialdemócrata, formulaban a instauración dunha democracia representativa mantendo a estrutura de produción capitalista.
L'equivoco stravagante
Orquestración
A partitura de Rossini require: Para os recitativos:
Zaragoza
Historia
A cidade foi conquistada aos musulmáns no 1118 e convertida na capital do Reino de Aragón polo rei Afonso I o Conquistador.
Estado de Washington
Dende 1889
A economía durante as súas primeiras décadas como estado dependía fundamentalmente da agricultura e da minaría. Ao longo da década de 1890, as novas técnicas modernas de irrigación pasaron a permitir a práctica da agricultura na desértica rexión oriental. Outras fontes de renda importante eran a industria madeireira, a pesca e o procesamento de alimentos.
Zaragoza
Ferrocarril
Coa chegada da alta velocidade á cidade, inaugurouse a Estación Intermodal de Zaragoza-Delicias, un edificio de grande envergadura de 18,8 ha e cunha cuberta de 40.000 m². Desde 2007 tamén alberga a Estación Central de Autobuses e en 2010 tivo máis de tres millóns de pasaxeiros.
Festas
Outras festividades importantes en Zaragoza son a Cincomarzada, que conmemora a vitoria do pobo zaragozano na primeira guerra carlista, a Semana Santa, San Xurxo e San Xoán.
Estado de Washington
Dende 1889
O reactor nuclear Hanford Works vertía varias toneladas por día de auga (usada como refrixerador) levemente radioactiva no Río Columbia. Alén diso, fallas ao longo da estrutura fixeron que o solo en torno do reactor ficase contaminado. O reactor foi pechado en 1971, e en 1989, o goberno americano e do estado iniciaron un gran programa de limpeza, cuxo termo está previsto para o 2030.
Xeografía
Washington localízase no noroeste dos 48 Estados contiguos dos Estados Unidos de América. Limita co Océano Pacífico a oeste, coa provincia canadense de Columbia Británica ao norte, e cos estados americanos de Idaho ao oeste e Oregón ao sur. O Río Columbia forma a maior parte da fronteira entre Washington e Oregón.
Demografía
Cerca do 83% da poboación vive en rexións metropolitanas. A maior delas é a rexión metropolitana de Seattle, a maior cidade cos seus 375 mil habitantes; a súa rexión metropolitana posúe preto de 3,1 millóns de habitantes, o que equivale a preto de dous quintos da poboación. En total, máis do 82% da poboación viven en cidades. A maior parte da poboación vive no noroeste do estado.
Transportes e telecomunicacións
Na actualidade, Washington conta con preto de 200 xornais, dos cales 25 son diarios. No estado funcionan preto de 200 emisoras de radio e 25 emisoras de televisión.
Mikoyan MiG-29
Aínda que orixinalmente estaba orientado para combater contra avións inimigos, moitos MiG-29 foron modificados como cazas multirrol capaces de realizar distintos tipos de operacións, e normalmente está equipado para usar armas aire-terra e munición de precisión. O MiG-29 fabricouse en distintas variantes principais, como o multirrol Mikoyan MiG-29M e a versión naval Mikoyan MiG-29K; o membro máis avanzado da familia ata a data é o Mikoyan MiG-35. Modelos posteriores normalmente contan con motores mellorados, cabinas de cristal con controis de voo compatibles con HOTAS, radar moderno e sensores infravermellos de busca e seguimento (IRST), e unha capacidade de combustible considerablemente maior. Algúns detes tamén foron equipados para poder ser reabastecidos en voo.
A Casanova, Irixoa, Irixoa
A Casanova é un lugar da parroquia de Irixoa no concello coruñés de Irixoa, na comarca de Betanzos. Segundo o IGE, en 2017 tiña 16 habitantes (7 homes e 9 mulleres).
Tribunal Supremo dos Estados Unidos de América
Edificio do Tribunal Supremo
miniatura|300px|Edificio do Tribunal Supremo dos Estados Unidos O edificio que alberga o Tribunal Supremo dos Estados Unidos está situado en Washington, D.C., a capital do país, na rúa situada ao leste do Capitolio dos Estados Unidos.
"Templo de Xustiza"
Non a todos os xuíces gustáronlles as novas estancias, a Sala do Tribunal en particular. Harlan Fiske Stone queixouse de que era "demasiado pretenciosa [...] Totalmente inadecuada para un grupo tranquilo de vellos rapaces, como era o Tribunal Supremo". Outro xuíz comentou que el sentiu que o Tribunal sería como "nove escaravellos negros no Templo de Karnak", mentres que outro se queixou de que con tal pompa e cerimonia, suxerirían que os xuíces debesen entrar na sala do Tribunal montados en elefantes. O columnista do The New Yorker, Howard Brubaker, escribiu que o edificio tiña "grandes fiestras finas para lanzar o New Deal fóra del".
Parque Natural do Cadí-Moixeró
Picasso en Gósol
Picasso pasou a primavera-verán no 1906 na vila de Gósol, coa súa daquela muller Fernande Olivier. As paisaxes e xentes da vila serviron de fonte de inspiración ó artista para abandonar a súa época rosa e pasar a unha época de cores máis ocres. Entre as obras pintadas nesta época podemos salientar o cadro A muller dos pans. Actualmente nesta vila existe un museo adicado ós traballos desta época.
Orografía
Os recursos hídricos, cursos fluviais e masas de auga, son escasos debido á natureza calcárea do conxunto orográfico que fai que a auga se escoe polo terreo, feito especialmente apreciable na parte occidental do Cadí. Soamente o xa nomeado Llobregat, o Bastareny e o Río de Saldes son os cursos de auga realmente salientables, xa que a conca do Segre, que limita co norte co Parque natural, xa está fóra do ámbito xeográfico do Cadí e do Moixeró.
Vexetación
Non obstante as "xoias" botánicas do parque son a Xatardia scabra e a Ramonda myconi, especies endémicas do sector oriental dos Pireneos. Ademais a Ramonda myconi ten a súa orixe na era das glaciacións e tamén se coñece coma "orella de oso".
Norma Aleandro
Vida privada
Estivo casada con Oscar Ferrigno e o seu fillo é o actor Oscar Ferrigno (fillo). Tamén ten un neto, o músico Ivan Ferrigno. Dende 1982 a súa parella é o médico Eduardo Le Poole.
Guerra das correntes
Westinghouse Electric vs General Electric
Edison alarmouse coa aparición da tecnoloxía de Tesla, que ameazaba os seus intereses nun campo que creara. Ámbolos dous participaron nunha batalla de relacións públicas -que os xornais chamaron "a guerra das correntes"- para determinar que sistema se convertería na tecnoloxía dominante. Daquela, parra demostrar a superioridade do seu sistema, Nikola Tesla expúxose a unha AC que pasou polo seu corpo sen lle causar ningún dano. Ante esta proba, Edison non puido facer nada e o seu prestixio quedou momentaneamente erosionado.
A corrente continua da Compañía Edison
esquerda|miniatura|Traballadores soterrando as liñas eléctricas de DC de Edison baixo as rúas da cidade de Nova York en 1882. Esta custosa práctica xogou ao seu favor ante a opinión pública despois de varias mortes causadas por liñas aéreas de alta tensión (Bradley, 2011). En 1878, o inventor Thomas Edison viu un nicho de mercado para un sistema que podía levar a iluminación eléctrica directamente ao negocio ou fogar dun cliente, nicho que non podía ser cuberto polos sistemas de iluminación de arco. En 1882, estableceuse a empresa de propiedade estatal Edison Illuminating Company na cidade de Nova York. Edison deseñou o seu "servizo" para competir coas xa establecidas compañías de iluminación de gas, baseándose nunha subministración de corrente continua relativamente baixa de 110 voltios para alimentar unha lámpada incandescente de alta resistencia que inventara para o sistema. Os sistemas de corrente continua de Edison implantáronse en cidades por todo Estados Unidos, converténdoos nun estándar manexado por Edison, que controlaba todo o desenvolvemento técnico e as patentes clave. A corrente continua funcionaba ben con lámpadas incandescentes, que eran a principal carga diaria. Os sistemas de corrente continua pódense usar directamente con baterías de almacenamento, proporcionando unha valiosa carga de nivelación e apoio durante as interrupcións do funcionamento dos xeradores, que presentan a vantaxe adicional de poder montarse facilmente en paralelo, facilitando un funcionamento económico mediante o uso de máquinas máis pequenas durante períodos de carga lixeira, coa consecuente mellora da fiabilidade. Edison inventara un medidor para permitir aos clientes recibiren unha factura de enerxía proporcional ao consumo, pero este medidor só funcionaba con corrente continua. Este tipo de corrente tamén funcionaba ben cos motores eléctricos, unha vantaxe que mantivo na década de 1880. O principal inconveniente do sistema de Edison era que a corrente circulaba a 110 voltios desde a xeración até o seu destino final, o que lle daba un alcance de transmisión relativamente curto: para manter o tamaño dos caros condutores de cobre procedentes das plantas xeradoras, estas tiñan que estar situadas no medio dos centros de poboación, e só podían abastecer aos clientes a menos de 1,6 km da planta.
A extensión da AC
A fins de 1887, Westinghouse tiña 68 centrais eléctricas de corrente alterna fronte ás 121 estacións baseadas na tecnoloxía de DC de Edison. Para empeorar as cousas en contra de Edison, a Thomson-Houston Electric Company de Lynn, Massachusetts (outro competidor que ofrecía sistemas baseados ​​en AC e DC) construíra 22 centrais eléctricas. Thomson-Houston estaba a expandir os seus negocios ao tentar evitar conflitos de patentes con Westinghouse, organizando acordos sobre a repartición das zonas de influencia sobre o territorio de cada compañía de iluminación, pagar regalías polo uso da patente do transformador de Stanley e permitir que Westinghouse usase a patente de lámpada incandescente de Sawyer-Man. Ademais de Thomson-Houston e Brush había outros competidores no momento, incluídos a United States Illuminating Company e a Waterhouse Electric Lixeiro Company. Todas as empresas tiñan os seus propios sistemas de enerxía eléctrica, sistemas de iluminación de arco e mesmo deseños de lámpadas incandescentes para iluminación doméstica, o que levou a preitos e batallas constantes entre eles e con Edison.
Execución por electricidade
Houbo primeiros indicios de que esta nova forma de execución se mesturaría coa guerra das correntes. Como parte da súa documentación de base, a comisión enquisou a centos de expertos xurídicos e médicos, buscando as súas opinións, e tamén contactando con expertos en electricidade, incluídos Elihu Thomson e Thomas Edison. A finais de 1887, cando Southwick, membro da comisión de pena de morte, contactou con Edison, o inventor declarou que estaba en contra da pena capital e non quería ter nada que ver con ela. Despois doutras solicitudes, Edison atacou ao seu principal competidor no campo da enerxía eléctrica, George Westinghouse, no que puido ser a salvación inicial na Guerra das Correntes, afirmando nunha carta de decembro de 1887 a Southwick que sería mellor usala a corrente xerada por "máquinas alternas", fabricadas principalmente neste país por Geo Westinghouse. Pouco despois da aprobación da lei de electricidade en xuño de 1888, Edison foi preguntado por un funcionario do goberno de Nova York que medios sería a mellor forma de aplicar a nova forma de execución. "Contrata aos teus delincuentes como montadores para as empresas de iluminación eléctrica de Nova York" foi a resposta directa de Edison.
Modern Guilt
Listaxe de cancións
Todos os temas foron compostos por Beck agás "Walls", escrito por Beck, Danger Mouse, Paul Guiot e Paul Piot.
Guerra das correntes
Exposición Electrotécnica Internacional
En Europa, Siemens e Halske convertéronse na forza dominante. A corrente trifásica de 60 Hz a 120 voltios converteuse no sistema dominante en América do Norte, mentres que 220-240 voltios a 50 Hz converteuse no estándar en Europa.
Sistemas de competidores
As correntes alternativas de baixa frecuencia (50-60 Hz) poden ser máis perigosas que niveis similares de corrente continua, xa que as flutuacións alternas poden facer que o corazón perda coordinación, o que leva a unha fibrilación ventricular, unha perda fatal do ritmo cardíaco que debe corrixirse inmediatamente. Calquera sistema de distribución práctico empregará niveis de tensión suficientes para que circule unha cantidade perigosa de corrente, independentemente de que use corrente alterna ou continua. Como as precaucións contra a electrocución son similares para ambos, as vantaxes técnicas e económicas da transmisión de AC superaron este risco teórico e finalmente adoptouse como estándar en todo o mundo.
Sistemas de DC restantes e existentes
A distribución de enerxía continua segue sendo común cando as distancias son pequenas, e especialmente cando o almacenamento ou conversión de enerxía usa baterías ou pilas de combustible. Estas aplicacións inclúen:
Murrayfield Stadium
O Murrayfield Stadium é un estadio deportivo dedicado, principalmente, ao rugby. Atópase localizado en Murrayfield, unha área de Edimburgo, Escocia. Foi inaugurado o 21 de marzo de 1925 e remodelado completamente en 1995. Conta cunha capacidade total de 67.800 espectadores, todos eles sentados.
CD40
Efectos nas células e expresión
A expresión do CD40 é diversa. O CD40 exprésase constitutivamente polas células presentadoras de antíxenos, como as células dendríticas, as células B e macrófagos. Pode tamén ser expresado polas células endoteliais, células musculares lisas, fibroblastos e células epiteliais. O CD40 tamén se expresa nunha gran variedade de células tumorais, como os linfomas de Hodgkin e non Hodgkin, mielomas e algúns carcinomas como os de nasofarinxe, vexiga, cérvix uterino, ril e ovario. O CD40 exprésase tamén nos precursores das células B da medula ósea, e hai algunhas evidencias de que as interaccións CD40-CD154 poden xogar un papel no control da hematopoese de células B.
Ciclo de Born-Haber
Exemplo
O proceso de formación do cloruro de sodio (sólido), a partir do sodio (sólido) e do cloro (gas), podemos consideralo a suma dos seguintes procesos: 1-	Transformar o sodio sólido en sodio gas (sublimación do sodio) 2-	Transformar os átomos de sodio separados (gas) en ións sodio arrincándolles un electrón (ionización do sodio) 3-	Transformar as moléculas de cloro (Cl2), en átomos de cloro separados. 4-	Transformar os átomos de cloro en ións cloruro proporcionándolles un electrón. 5-	Xuntar os ións cloruro e os ións sodio dando lugar o cloruro de sodio.
Martin Scorsese
Traxectoria
Orixinalmente, Scorsese planeaba ordenarse como sacerdote, o que se nota en moitas das súas películas que reflicten unha crianza católica. Foi atraído cara ó cine a idade temperá, e admite estar "obsesionado" coas películas; obsesión que se aprecia no documental de 1995 A Personal Journey with Martin Scorsese Through American Movies (Unha viaxe persoal con Martin Scorsese a través das películas de Estados Unidos). Sendo un neno enfermizo, pasaba moito tempo en recuperación na casa, observando o que ocorría na rúa, desde a súa fiestra. Gran parte da súa infancia pasouna nos cines, o cal contribuíu á súa determinación en ser cineasta.
1990 á data
En 2002, Scorsese dirixiu Gangs of New York, a que ata ese momento fora a súa empresa máis arriscada, con orzamento superior ós cen millóns de dólares, o máis alto na carreira de Scorsese. A reacción da crítica cara á película foi moderadamente positiva e, aínda que non foi un grande éxito de recadación, tampouco supuxo un fracaso. Ademais, recibiu dez candidaturas ó Óscar, incluíndo Mellor Película, Mellor Director, e Mellor Actor (para Daniel Day-Lewis). Scorsese perdeu novamente, esta vez fronte a Roman Polanski.
Marie-Rose Armesto
Marie-Rose Armesto, nada o 19 de marzo de 1960 no Saviñao e finada o 23 de xaneiro de 2007, foi unha xornalista belga de orixe galega.
Galipedia
Traxectoria
miniatura|dereita|Manual de colaboración ([[PDF).]]
Edición
O número de editores activos varía dende 2009 entre 260 e 330 aproximadamente. Destes, ao redor dunha vintena son moi activos e entre son un máximo de 3 quen, polo xeral, rebordan as 1 000 edicións mensuais. A media de creación de artigos dende que se abrira o proxecto en abril de 2002 é de 8 250 por ano. Porén, se soamente se ten en conta o último período (de 2007 a 2010, ambos incluídos), a media aumenta até 11 400 novos artigos. Arredor dun 35% destes artigos foron creados polos 10 editores máis activos.
Factor humano
dereita|miniatura|Póster do primeiro Wikimaratón do Día Internacional da Muller en Ourense. En marzo de 2018 celebrouse o décimo quinto aniversario do proxecto co primeiro Wikimaratón polo Día Internacional da Muller e un encontro en Ourense.
Paul Simon
A súa carreira en solitario levouno a experimentar con músicas e ritmos de moi diferentes partes do mundo coma Suráfrica, Brasil e Porto Rico.
1971–presente
A principios de 1973 Paul Simon volveu ao estudo tardando apenas 6 meses en ter terminado o seu novo álbum, o que constitúe todo un récord na súa carreira, onde a miúdo a preparación dunha obra nova adoita levarlle uhha media de 18 meses. O froito foi There Goes Rhymin´ Simon, editado en xuño, un dos seus LPs máis otimistas e máis coesos, no que se palpa a influencia da música gospel. O álbum alcanzou o nº 2 das listas, gañando un disco de ouro. Del extraéronse como singles dous dos grandes clásicos na discografía de Simon: "Kodachrome" e "Loves Me Like A Rock". Outro tema do álbum, "American Tune", foi elixida pola revista Rolling Stone como Canción do Ano 1973. En maio, un mes antes da saída do disco, iniciou Paul Simon a súa primeira vira desde a ruptura con Garfunkel, facéndoo en Boston. En abril de 1974 un disco gravado en directo durante este tour foi editado baixo o título de Live Rhymin´.
Decide por estas datas tomarse un respiro no que se refire á publicación de novo material, o segue actuando en directo, aparecendo en programas de televisión (memorable o seu dúo con George Harrison no Saturday Night Live) e facendo algún papel no cine (interpretou a produtor Tony Lacey na película de Woody Allen Annie Hall).
En febreiro de 1979 Paul Simon firma o seu novo contrato coa Warner, tras haber #ter que indemnizar a CBS con 1,5 millóns de dólares e entabla un longo litixio xudicial contra esta última compañía por negarse a pagarlle os royalties dos seus discos. Este preito fallaríase finalmente a favor de Paul, quen así mesmo conseguiría que Warner fixésese coa propiedade e volvese editar todos os seus discos en solitario gravados con CBS. O resto do ano pásao traballando no guión e nas cancións do seu próximo proxecto, a película One-Trick Pony.
En agosto lánzase o álbum que contén as cancións que compuxo para o filme e que como este leva por título One-Trick Pony o cal subiría ata a posición 12 dos hits nos Estados Unidos. En setembro extraeuse do mesmo o single "Late In The Evening", que se colocou no nº 6 das listas. Aínda que as cifras de vendas foron boas resultaron decepcionantes en comparación co grande éxito que alcanzou o álbum anterior.
Solución tampón
Cada sistema amortecedor deste tipo ten o seu propio intervalo efectivo de amortecemento dos cambios de pH, o cal dependerá da constante de equilibrio do ácido ou base empregado. Sistemas tampón típicos son o par amoníaco-catión amonio, ácido acético-anión acetato, anión carbonato-anión bicarbonato, ácido cítrico-anión citrato ou algún dos pares na disociación do ácido fosfórico.
Open McDonald's
Formato
Despois da primeira edición (con formato de 3 equipos), a competición foi disputada nun sistema de eliminación directa na que o equipo gañador pasaba á seguinte rolda. A competición combinaba as regras americanas e europeas.
Deftones
Historia
En 2003 sae o seu cuarto disco, Deftones, no que seguiron experimentando, pero quizais non tanto como en White Pony, máis tarde víase unha separación por parte da banda cando alternaban cos seus proxectos paralelos, xa que a influencia que exercían nos integrantes de Deftones non lograban axustarse para unha nova produción.
Gonzalo García de Nodal
Traxectoria
Saíu de Sanlúcar de Barrameda o 13 de outubro de 1622 con 3 navíos, 133 mariños e 400 infantes para percorrer a mesma ruta do estreito de Le Maire cara Chile, para socorrer ós colonos sitiados polos mapuches. Naufragou, perdendo a vida e dous barcos.
ARKive
miniatura|dereita|David Attenborough na presentación de ARKive en 2003. ARKive é unha colección de películas, fotografías e ficheiros de son, acompañadas de textos, sobre especies biolóxicas. O proxecto comezou en 2003, localizando e reunindo películas, fotografías e gravacións de son das especies do mundo nun arquivo dixital centralizado.
A súa prioridade foi a realización de perfís audiovisuais para as preto de 17 000 especies que figuran na Lista vermella da Unión Internacional para a Conservación da Natureza.
Herón de Alexandría
Traxectoria
Tralo período helenístico, a ciencia grega destacou na cidade de Alexandría, perdurando varios séculos ata a caída do Imperio Romano. Alí xurdiron periodicamente abrochos de xenialidade.
A casa da luz (filme)
Na 10ª edición dos Premios Mestre Mateo obtivo un só nomeamento na categoría de mellor filme, mais finalmente non conseguiu o galardón. Obtivo o premio do público infantil na 5ª edición do Festival Internacional de Cinema para nenos de Galicja, celebrado no 2012 (Polonia).
Herón de Alexandría
Obras
obras que das que só se conservan fragmentos:
A Chabola, Irixoa, Irixoa
A Chabola é un lugar da parroquia de Irixoa no concello coruñés de Irixoa, na comarca de Betanzos. Segundo o IGE, en 2017 tiña 22 habitantes (12 homes e 10 mulleres).
Barril (homónimos)
Barril pódese referir a:
Currás, Irixoa, Irixoa
Currás é un lugar da parroquia de Irixoa no concello coruñés de Irixoa, na comarca de Betanzos. Segundo o IGE, en 2017 tiña 10 habitantes (7 homes e 3 mulleres).
Mosaico (xenética)
Mosaicismo somático
As formas máis comúns de mosaicismo que se atopan nas diagnoses prenatais son as trisomías. Aínda que a maioría das formas de trisomía se deben a problemas xurdidos na meiose e afectan a todas as células do organismo, hai casos nos que a trisomía ocorre só nun conxunto seleccionado de células e entraría dentro do concepto de mosaico. Isto pode ser causado por un episodio de non disxunción nunha das mitoses iniciais do embrión, que tivo como resultado a perda dun cromosoma en células trisómicas (esas pasan a ser normais e as outras seguen sendo trisómicas). Xeralmente isto dá lugar a un fenotipo menos grave que nos pacientes sen mosaico co mesmo trastorno trisómico.
Arredor do 30% dos casos de síndrome de Turner mostran mosaicismo, e a monosomía completa (45,X) ocorre en 50–60% dos casos.